section_heading: Povijest, istraživanje i debate
paragraph_text: Kako su primitivniji članovi porodice Alvarezsauridae bivali sve bolje proučeni, monofilija tog kladusa sve se više podržavala, ali problem je bio u tome što primitivni alvarezsauridi nisu imali većinu ptičjih osobina. Neke od tih osobina također su bile krivo protumačene. Ispravno protumačene sličnosti između alvarezsaurida i ptica (u koje spada duboko izbočena prsna kost) su jednostavno slučaj konvergentne evolucije; alvarezsauri nisu naslijedili ptičje osobine od nekog zajedničkog pretka s pticama, već su ih sami razvili konvergentnom evolucijom, tj. homoplazijom.